OpenLLM-France/wikimedia huggingface dataset:
# Tarbisu

Tarabisu o Tarbisu (moderna Sherif Khan, a la governació de Nínive, a l'Iraq), fou una antiga ciutat assíria a uns 5 km al nord de Nínive. Tarbisu fou excavada a la meitat del segle xix per Austen Henry Layard, i després per Sir Henry Rawlinson, sota el patrocini del Museu Britànic

## Història

fou una població menor fins que Sennàquerib va establir la capital de l'imperi a Nínive. Dos palaus es van construir a la ciutat, un per Assarhaddon i un altre pel príncep Assurbanipal abans de ser rei. També hi havia almenys dos temples, un dels quals estava dedicat a Nergal i fou construït per Sennàquerib, i ampliat per Assurbanipal. La porta nord-oest de Nínive fou anomenada de Nergal per aquest temple i la via entre Nínive i Tarbisu fou completament pavimentada en pedra per orde de Sennàquerib. Fou ocupada pels medes el 612 aC.

## Notes

* ↑ Austin Henry Layard, Nineveh and its remains with an account of a visit to the Chaldæan christians of Kurdistan and the Yezidis, or devil-worshippers, and an enquiry into the manners and arts of the ancient Assyrians, John Murray, 1849
* ↑ Austin Henry Layard, Discoveries in the ruins of Nineveh and Babylon, John Murray, 1853

## Bibliografia

* A Sulaiman, Discovery of the Assyrian City of Tarbisu, Adab al-Rafidain, vol. 2, pp. 15–49, 1971 (àrab)
* J. E. Curtis, A. K. Grayson, Some Inscribed Objects from Sherif Khan in the British Museum, vol. 44, no. 1, pp. 87–94, 1982 (anglès)

## Enllaços externs

* Fall of Nineveh Chronicle Arxivat 2016-11-10 a Wayback Machine. (anglès)
* Cylinder Seal from Tarbisu - British Museum (anglès)
# Thomas-Morse Aircraft

Thomas-Morse Aircraft Corporation va ser una empresa fabricant d'aeronaus americana, fins que va ser absorbida per la Consolidated Aircraft Corporation, l'any 1929.

## Història

Fundada el 1910 pels expatriats anglesos William T. Thomas i el seu germà Oliver W. Thomas com a Thomas Brothers Company a Hammondsport, Nova York, l'empresa es va traslladar a Hornell, Nova York, i un altre cop a Bath, Nova York aquell mateix any. Al Livingston County Pícnic de 1912 estava previst que l'hidroavió de Thomas Brothers volés per primer cop al Comtat però els vents van impedir el vol. Durant 1913, l'empresa operava la Thomas Brothers School of Aviation, Conesus Lake, al Comtat de Livingston, estat de Nova York. Aquell mateix any l'empresa canviava el nom per Thomas Brothers Aeroplane Companyi traslladava la seva base a Ithaca, Nova York el 7 de desembre de 1914.
El mes de gener de 1917, les dificultats financeres van fer que la companyia es fusiones amb la Morse Chain Company, que tenia el suport financer de H.T. Westinghouse, esdevenint Thomas-Morse Aircraft Corporation, amb la seva base encara a Ithaca. L'empresa llavors va fer un intent a vendre biplans d'entrenament a l'Exèrcit dels Estats Units i va reeixir amb el Thomas -Morse S-4. L'últim disseny de l'empresa va ser l'avió d'observació Thomas-Morse O-19. L'any 1929 l'empresa va ser absorbida per Consolidated Aircraft Corporation, esdevenint la Thomas-Morse Division, i va desaparèixer el 1934.

## Llista d'aeronaus

* Thomas Brothers D-2
* Thomas Brothers D-5
* Thomas Brothers HS
* Thomas Brothers T-2
* Thomas Brothers S-4
* Thomas Brothers SH-4
* Thomas-Morse MB-1
* Thomas-Morse MB-2
* Thomas-Morse MB-3
* Thomas-Morse MB-4
* Thomas-Morse MB-6
* Thomas-Morse MB-7
* Thomas-Morse MB-9
* Thomas-Morse MB-10
* Thomas-Morse R-5
* Thomas-Morse TM-24
* Thomas-Morse O-19
* Thomas-Morse XP-13 Viper

## Referències

* ↑ «Thomas-Morse Tommy» (en anglès). [Consulta: 15 octubre 2018].
* ↑ «Thomas, Thomas-Morse» (en anglès). [Consulta: 15 octubre 2018].
* ↑ Rochester Democrat and Chronicle, 07-08-1912.
* ↑ «Activity at the Flying Fields & HydroHavens». Aero and Hydro, 6, 28-06-1913, pàg. 249.

## Bibliografia

* Donald, David, ed. Enciclopèdia d'Aeronau Mundial, p. 854, "aeronau Estàndard". Etobicoke, Ontario: Prospero Llibres, 1997.
* L'Enciclopèdia Il·lustrada d'Aeronaus (Feina de Part 1982–1985). Orbis Editorial, 1985, p. 3000.
# Thora Bjorg Helga

Thora Bjorg Helga (Reykjavík, 16 d'abril de 1989) és una actriu islandesa. És coneguda per haver protagonitzat la pel·lícula Metalhead del director islandès Ragnar Bragason. Helga va guanyar el Premi Edda 2014 a la Millor actriu pel seu paper en aquesta pel·lícula que es va estrenar al Festival Internacional de Cinema de Toronto el setembre de 2013. També va protagonitzar la pel·lícula de Baltasar Kormákur, Djúpið, el 2013.
Per la seva interpretació a Metalhead, Helga va obtenir l'aclamació unànime de la crítica. The New York Times va qualificar de «notable» la seva interpretació d'una jove afligida a Islàndia. The Village Voice va considerar que Helga «manava en el paper principal de la pena, clavant no només les postures de poder i altres afectacions del personatge, sinó el dolor impregnant».

## Filmografia

* Fångar (2017) com Linda
* Patient Seven (2016) com Flickvän
* Autumn Lights (2016) com Eva
* Brave Men 's Blood (2014) com Ragna
* Metalhead (2013) com Hera
* Djúpið (2012) com Halla

## Referències

* ↑ Yamato, Jen. «‘Metalhead' Duo Signs With APA» (en anglès americà), 17-09-2013. [Consulta: 2 octubre 2020].
* ↑ Webster, Andy «Review: In ‘Metalhead,’ an Icelandic Girl Drowns Her Sorrows in Music» (en anglès). The New York Times, 19-03-2015. ISSN: 0362-4331.
* ↑ «Metalhead Is a Stellar Tale of Growing Up Grim | The Village Voice». [Consulta: 2 octubre 2020].
* ↑ Tartaglione, Nancy. «Global Showbiz Briefs: Icon UK Makes Quartet Of Buys; ‘Autumn Lights' On In Iceland; ITV Nordic ‘Keeping Denmark Alive’» (en anglès americà), 04-06-2014. [Consulta: 2 octubre 2020].
# Tarcont

Tarcont (en grec Τάρχων, en llatí Tarchon), va ser un heroi etrusc, considerat el fundador de Tarquínia, al nord de Roma, i també de ciutats com ara Màntua, Cortona, i altres. Se'l considera germà de Tirrè, i, juntament amb ell, fundador de la federació etrusca de les dotze ciutats.
Segons la tradició. Tarcont va guiar els emigrants etruscs des de Lídia fins a Itàlia, a Etrúria. Es deia que havia nascut amb els cabells blancs, cosa que indicava un destí extraordinari.
Hi ha una llegenda romana antiga que explica que Cacus va ser un company del rei Màrsias, que havia vingut de Frígia per envair Itàlia. Màrsias l'havia enviat com a ambaixador al rei Tarcont, però aquest el va fer presoner. Cacus va poder escapar i tornà al costat de Màrsias. Llavors Màrsias i Cacus van ocupar la Campània, vora Volturnum, i van atacar la regió de Roma, on hi havia una colònia arcàdia. Hèracles, que s'havia aliat amb Tarcont, va destruir els invasors.
Una tradició diu que a Tarcont, Tirrè li va encarregar la fundació de les dotze ciutats d'Etrúria, especialment de la ciutat de Tarquínia. Les fonts antigues diuen que va tenir un paper important el l'elaboració de la Disciplina Etrusca, l'art d'endevinació dels etruscs. Ell va ser qui va recollir de Tages les seves ensenyances sobre els harúspexs i les va transmetre a tot el poble. Luci Juni Moderat Columel·la diu que va ser el primer que va plantar vinyes blanques al voltant de les ciutats per evitar que fossin destruïdes pels llamps de Júpiter.
Virgili concedeix a Tarcont un paper a l'Eneida. El presenta com a aliat d'Evandre, i per tant, d'Eneas. És el general del contingent etrusc.

## Referències

* 1 2 3 4 Grimal, Pierre. Diccionari de mitologia grega i romana. Barcelona: Edicions de 1984, 2008, p. 501 i 78. ISBN 9788496061972.
* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 281-282. ISBN 8481641618.
# Kevin Durant

Kevin Wayne Durant (Washington DC, 29 de setembre de 1988) és un jugador de bàsquet estatunidenc que milita als Phoenix Suns de l'NBA. La seva posició és la d'aler. És molt ràpid per a l'alçada que té (supera els dos metres) i molt àgil. Té una bona mà en el llançament i està predestinat a marcar una època a l'NBA.
El 4 de juliol de 2016 va anunciar que havia arribat a un acord per jugar als Golden State Warriors.
La temporada 2016-2017 es va proclamar campió de l'NBA amb els Golden State Warriors i va ser escollit millor jugador (MVP) de la final.
L'estiu de 2019 va firmar un contracte amb els Brooklyn Nets per les quatre temporades següents.

## Referències

* ↑ «Kevin Durant ficha por Golden State Warriors para buscar su primer anillo» (en castellà). acb.com. Arxivat de l'original el 2016-07-07. [Consulta: 5 juliol 2016].
* ↑ «Los Warriors... ¡Campeones de la NBA!» (en castellà). acb.com. Arxivat de l'original el 2018-04-20. [Consulta: 13 juny 2017].
* ↑ «Los Brooklyn Nets da la campanada fichando a Kevin Durant» (en castellà). lavanguardia.com.

## Enllaços externs

* Perfil de Kevin Durant a NBA.com
# Torre de la Creu del Castellar

Les restes de la Torre de la Creu del Castellar, una torre de guaita medieval es troben al cim del Puig de la Creu del Castellar al municipi de Calonge al Baix Empordà. Era la guaita de més llarg abast del territori calongí. El 22 d'abril de 1949 el lloc va ser protegit com a bé cultural d'interès nacional.

## Descripció

Al capdamunt del Puig de la Creu del Castellar es troba en el massís del Castellar o de Can Mont resten els fonaments d'una petita torre circular i d'un mur que gairebé no sobresurten del terreny. El diàmetre extern de la torre és de 7 metres i el gruix del mur és d'un metre aproximadament. L'aparell era de pedra grossa poc treballada ajuntada amb morter, però la vegetació abundant només permet d'endevinar on exactament va situar-se la torre. S'hauria de dur a terme una excavació per tal de determinar la forma exacte del conjunt defensiu, els abundants matolls amb tot dificulten el seu estudi.
La torre desapareguda dominava així com encara avui el mirador una vista a quatre vents. Servia per vigilar la vall del Rifred, per on passa l'antic camí de les Gavarres cap a la plana de la vall de Calonge i per transmetre els senyals a la vall dels Molins i Romanyà de la Selva.

## Ortografia del nom

Es troben documents on s'utilitza l'ortografia alternativa i homòfona Creu del Castellà i el mateix prospecte La Creu, la muntanya de Can Mont, Castellbarri i Ruàs utilitza ambdues ortografies.

## Referències

* 1 2 3 4 Pere Caner i Estrany, «Torres de vigilància a Calonge», Annals de l'Institut d'Estudis Gironins, Vol. 22 Any 1974, pàgina 391
* ↑ «Torre de la Creu del Castellar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 abril 2012].
* ↑ Pere Caner i Estrany, «Calonge arqueológico, artístico y monumental», Annals de l'Institut d'Estudis Gironins, Vol. 8 Any 1953, pàgina 264
* ↑ Editada per l'Ajuntament de Calonge, s.d.
# Mitch McConnell

Addison Mitchell "Mitch" McConnell (Tuscumbia, Alabama, 20 de febrer de 1942) és un polític estatunidenc membre del Partit Republicà, senador de Kentucky al Senat dels Estats Units des de 1985 i actual llíder de la minoria republicana a la cambra alta. És el senador que ha representat a Kentucky durant més anys.
Es tracta d'un republicà molt conservador en aspectes socials i molt liberal en aspectes econòmics.

## Posicions polítiques

Inicialment conegut com un polític moderat i pragmàtic, McConnell va anar desplaçant-se amb al temps cap a posicions més a la dreta de l'espectre ideològic. Així, va passar de defensar el dret a l'avortament i els sindicats de treballadors públics a representar la més estricta ortodòxia conservadora al Capitoli.
Durant la crisi política ocasionada pel tancament del Govern dels Estats Units de 2013, el paper de McConnell va ser fonamental per a trobar una solució a la paràlisi política i aconseguir la reobertura dels serveis federals a tot el país.
L'any 2017 va signar amb 21 senadors més una carta en què demanaven al llavors president Donald Trump que retirés els Estats Units de l'Acord de París.
Al desembre de 2020, arran de la pandèmia de COVID-19, McConnell va oposar-se de la pujada dels xecs d'estímul econòmic de 600$ a 2.000$, contrariant un pacte entre els demòcrates, la majoria de republicans i el president Trump, cosa que li ocasionà moltes crítiques.
El gener de 2021, després de l'assalt al Capitoli, McConnell va expressar el seu suport al segon impeachment a Donald Trump.

## Referències

* ↑ «Mitch McConnell at Political Base». Web.archive.org. Arxivat de l'original el 2007-10-15. [Consulta: 30 juliol 2010].
* ↑ «Biography» (en anglès). Michael McConnell Office. [Consulta: 8 agost 2013].
* ↑ «McConnell becomes longest-serving senator from Kentucky» (en anglès). Larue County (Kentucky) Herald Tribune, 14-01-2009. [Consulta: 13 febrer 2011].
* ↑ Kane, Paul «In a crisis, Republicans again turn to McConnell» (en anglès). Washington Post, 17-10-2013. ISSN: 0190-8286.
* ↑ «Paris Letter» (en anglès), 24-05-2017. Arxivat de l'original el 2021-01-22. [Consulta: 21 gener 2021].
* ↑ de 2020, 31 de desembre. «El titular del Senado de EEUU bloqueó la votación para la ampliación a USD 2.000 de los cheques de ayuda directa» (en espanyol europeu). [Consulta: 21 gener 2021].
* ↑ Martin, Jonathan; Haberman, Maggie «McConnell is said to be pleased about impeachment, believing it will be easier to purge Trump from the G.O.P.» (en anglès). The New York Times, 12-01-2021. ISSN: 0362-4331.

## Enllaços externs

* Senator Mitch McConnell official U.S. Senate site
* Mitch McConnell For U.S. Senate official campaign site
* Truth-O-Meter Profile at PolitiFact.com
* Candidate information from Our Campaigns
* Recommended Reading on Mitch McConnell, The Atlantic
# Tractat de delimitació marítima Cap Verd-Mauritània

El tractat de delimitació marítima Cap Verd-Mauritània és un tractat internacional entre Cap Verd i Mauritània en el qual els dos estats acordaren la delimitació de la seva frontera marítima. El nom oficial del tractat és Tractat sobre la delimitació de la frontera marítima entre la República Islàmica de Mauritània i la República de Cap Verd. El tractat va ser signat a Praia el 19 de setembre de 2003 i va ser ratificat per Cap Verd el 23 d'abril de 2004. La frontera és d'unes 160 milles nàutiques (300 kilòmetres) de llarg en direcció de nord a sud; el tractat defineix en segments marítims explícits utilitzant 18 punts específics.

## Notes

* ↑ Charney, Jonathan I., David A. Colson, Robert W. Smith. (2005). International Maritime Boundaries, 5 vols. Hotei Publishing: Leiden. ISBN 9780792311874; ISBN 9789041119544; ISBN 9789041103451; ISBN 9789004144613; ISBN 9789004144798; OCLC 23254092 pp. 3694–3707.

## Enllaços externs

* Text complet del tractat PDF
# Tractat de delimitació marítima Cap Verd-Senegal

El Tractat de delimitació marítima Cap Verd-Senegal és un tractat internacional entre Cap Verd i el Senegal en el qual els dos estats acordaren la delimitació de la seva frontera marítima. El nom oficial del tractat és Tractat sobre la delimitació de la frontera marítima entre la República de Cap Verd i la República del Senegal.
El tractat va ser signat el 17 de febrer de 1993. La frontera establida pel text del tractat identifica una línia que travessa de nord a sud per aproximadament 150 nm. en set segments marítims definits per vuit punts específics de coordenades. El límit està a aproximadament de 9 nm. a 20 nm. a l'est d'una línia equidistant entre els dos territoris.

## Notes

* ↑ Anderson, Ewan W. (2003). International Boundaries: A Geopolitical Atlas, pp. 158-159; Charney, Jonathan I. et al. (1998). International Maritime Boundaries, Vol. 3, pp. 2279–2291., p. 2279, a Google Books
* 1 2 Charney, p. 2279., p. 2279, a Google Books

## Referències

* Anderson, Ewan W. (2003). International Boundaries: A Geopolitical Atlas. Routledge: New York. ISBN 9781579583750; OCLC 54061586
* Charney, Jonathan I., David A. Colson, Robert W. Smith. (2005). International Maritime Boundaries, 5 vols. Hotei Publishing: Leiden. ISBN 9780792311874; ISBN 9789041119544; ISBN 9789041103451; ISBN 9789004144613; ISBN 9789004144798; OCLC 23254092

## Enllaços externs

* PDF Text complet del tractat
# Tractat de fronteres marítimes entre Guinea Equatorial i Nigèria

El Tractat de fronteres marítimes entre Guinea Equatorial i Nigèria és un tractat internacional signat en 2000 entre Guinea Equatorial i Nigèria que delimita la frontera marítima entre ambdós estats.
El tractat va ser signat Malabo el 23 de setembre de 2000 peL president de Guinea Equatorial Teodoro Obiang Nguema Mbasogo i el President de Nigèria Olusegun Obasanjo.

## Demarcació

El límit que estableix el text del tractat no demarca tota la frontera entre Guinea Equatorial i Nigèria. Quan es va signar el tractat, el Tribunal Internacional de Justícia (CIJ) era escoltant un cas sobre una disputa marítima entre Camerun i Nigèria; pel fet que el resultat d'aquest cas afectaria els límits marítims al golf de Guinea, es va decidir abandonar la delimitació de la frontera completa fins després del cas de la CIJ hagués conclòs.
La frontera definida en el tractat travessa el Golf de Biafra i separa la part continental de Nigèria de l'illa de Bioko (Guinea Equatorial). El límit es compon de nou segments marítims de línia recta definits per 10 punts individuals de coordenada. En lloc d'adoptar una línia equidistant entre els dos països, el tractat té en compte els interessos econòmics establerts d'ambdós països al golf de Guinea, incloent les explotacions petrolieres recents, instal·lacions de perforació petroliera existents i llicències concedides.
El nom complet del tractat és Tractat entre la República Federal de Nigèria i la República de Guinea Equatorial pel que fa a la seva frontera marítima.

## Notes

* ↑ Charney, Jonathan I. et al. (2005). International Maritime Boundaries, pp. 2657–2668.

## Referències

* Charney, Jonathan I., David A. Colson, Robert W. Smith. (2005). International Maritime Boundaries, 5 vols. Hotei Publishing: Leiden. ISBN 9780792311874; ISBN 9789041119544; ISBN 9789041103451; ISBN 9789004144613; ISBN 9789004144798; OCLC 23254092
* Daniel, Tim. "Maritime Boundaries in the Gulf of Guinea" Arxivat 2009-10-14 a Wayback Machine., University of New South Wales

## Vegeu també

* Geografia de Guinea Equatorial
* Tractat de fronteres marítimes entre Guinea Equatorial i São Tomé i Príncipe
* Frontera entre Camerun i Guinea Equatorial
* Frontera entre Gabon i Guinea Equatorial

## Enllaços externs

* Text complert del tractat
# Tractat de fronteres marítimes entre Guinea Equatorial i São Tomé i Príncipe

El Tractat de fronteres marítimes entre Guinea Equatorial i São Tomé i Príncipe és un tractat internacional signat en 1999 entre Guinea Equatorial i São Tomé i Príncipe que delimita la frontera marítima entre ambdós estats.
El tractat va ser signat a Malabo el 26 de juny de 1999. El límit que figura en el text del tractat es compon de dues parts separades. La primera part de la frontera separa Annobón de Guinea Equatorial i l'illa de São Tomé. Aquesta porció de la frontera consta de quatre segments marítims en línia recta definits per cinc punts de coordenades individuals. El límit és una línia equidistant aproximada entre les dues illes.
La segona part de la frontera definida separa Mbini (Guinea Equatorial continental) de l'illa de Príncipe. Aquesta porció de la frontera és més complexa, ja que consisteix en 14 segments de línia recta definida per 15 punts de coordenades individuals. Igual que la primera part, aquesta part de la frontera és una línia equidistant aproximada entre els dos estats.
El tractat va entrar en vigor provisionalment immediatament després de la seva signatura. Encara no ha estat ratificar pels països, en aquest cas entraria "definitivament" en vigor. El nom complet del tractat és tractat pel que fa a la delimitació de la frontera marítima entre la República de Guinea Equatorial i la República Democràtica de São Tomé i Príncipe.

## Notes

* ↑ Anderson, Ewan W. (2003). International Boundaries: A Geopolitical Atlas, p. 258 a Google Books; Charney, Jonathan I. et al. (2005). International Maritime Boundaries, pp. 2647–2656.

## Referències

* Anderson, Ewan W. (2003). International Boundaries: A Geopolitical Atlas. Routledge: New York. ISBN 9781579583750; OCLC 54061586
* Charney, Jonathan I., David A. Colson, Robert W. Smith. (2005). International Maritime Boundaries, 5 vols. Hotei Publishing: Leiden. ISBN 9780792311874; ISBN 9789041119544; ISBN 9789041103451; ISBN 9789004144613; ISBN 9789004144798; OCLC 23254092

## Vegeu també

* Geografia de Guinea Equatorial
* Tractat de fronteres marítimes entre Guinea Equatorial i Nigèria
* Frontera entre Camerun i Guinea Equatorial
* Frontera entre Gabon i Guinea Equatorial

## Enllaços externs

* Text complert del tractat
# Gran Premi de Waregem

El Gran Premi de Waregem va ser una cursa ciclista d'un dia que se celebrava al voltant de Waregem (Bèlgica). Creada el 1980 va ser amateur fins al 2004. De 2005 a 2007 va formar part del calendari de l'UCI Europa Tour. Estava reservada a ciclistes de categoria sub-23.

## Palmarès

| Any | Primer | Segon | Tercer |
| 1980 | Noël Segers | Eddy Planckaert | Luc Colijn |
| 1981 | Dirk Demol | Geert Dhondt | Jean-Pierre Valepijn |
| 1982 | Etienne De Wilde | Alain Lippens | Robert Hendrickx |
| 1983 | Johan Delathouwer | Rudy Roels | Danny Lippens |
| 1984 | Nico Verhoeven | Gino Lauwereys | Cornelis Heeren |
| 1985 | Yves Verlinden | Marc Assez | Jos van de Horst |
| 1986 | Patrick Verplancke | Paul Beirnaert | Wilfried Peeters |
| 1987 | Stephan Räkers | Patrick Tolhoek | Frank Francken |
| 1988 | Marcel Wüst | Jan Vervecken | Pierre van Est |
| 1989 | Mario Kummer | Olaf Ludwig | Uwe Raab |
| 1990 | Martin Van Steen | Raymond Meijs | Dennis Overgaag |
| 1991 | John den Braber | Frank Francken | Jan Erik Østergaard |
| 1992 | Leon van Bon | Erwin Thijs | Eddy Vancraeynest |
| 1993 | Yoeri Wandels | Wim Vansevenant | Ken Hashikawa |
| 1994 | Marcel Vegt | Lars Kristian Johnsen | Eddy Vancraeynest |
| 1995 | Steven de Jongh | Pascal Appeldoorn | Gerard Kemper |
| 1996 | Peter van der Velden | Christoph Roodhooft | Goswin Laplasse |
| 1997 | Johan Bruinsma | Daniël van Elven | Angelo van Melis |
| 1998 | Nicolas L'Hôte | Stefan Van Dijk | Geoffrey Demeyere |
| 1999 | Cedric Flasse | Tom Serlet | Torsten Nitsche |
| 2000 | Stijn Devolder | Roy Sentjens | Rene Weissinger |
| 2001 | Stijn Devolder | Roy Sentjens | Tom Boonen |
| 2002 | Hans Dekkers | Eric Baumann | Giario Ermeti |
| 2003 | Andre Greipel | Maurizio Biondo | Moritz Veit |
| 2004 | Wouter Weylandt | Sebastien Minard | Benjamin Vanherzeele |
| 2005 | Romain Fondard | Tyler Farrar | Alexandre Pichot |
| 2006 | Jelle Vanendert | Renaud Pioline | Huub Duyn |
| 2007 | Enrico Montanari | Danilo Wyss | Coen Vermeltfoort |
| 2008 | Thomas De Gendt | Jan Bakelants | Marius Bernatonis |
| 2009 | Cole House | Jens Debusschere | Jens Keukeleire |
| 2010 | Thomas Chamon | Arthur Vanoverberghe | Zico Waeytens |
| 2011 | Daniel McLay | Sean De Bie | Tom Van Asbroeck |

## Referències

* ↑ «G.P de Waregem (Bel) - Cat. 1.2». Arxivat de l'original el 2016-03-03. [Consulta: 30 octubre 2023].

## Enllaços externs

* Palmarès a cyclebase.nl
* Palmarès a sitiodeciclismo.net
* Palmarès a cqranking.com